Document ID: /roh_data/filtered/swiss_laws_in_ROH.jsonl.gz/94

320.210

Ordinaziun davart las taxas da dretgira en proceduras civilas (OTDPC)

dals 02-01-2025 (versiun dals 01-01-2025)

Sa basond sin l'art. 51a al. 3 da la Constituziun chantunala1) sco er sin l'art. 15 al. 4 e l'art. 16 al. 2 da la Lescha introductiva tar il Cudesch da procedura civila svizzer2)

relaschada da la Dretgira superiura ils 2 da schaner 2025

1. Custs da dretgira

Chaussas generalas

Art.  1 1 Il diever da l'autoritad giudiziala vegn indemnisà cun ina pauschala tenor questa ordinaziun.   Vitiers   vegnan   ils   custs   per   l'administraziun   da   las   cumprovas,   per translaziuns e per la represchentanza da l'uffant.

2 En   proceduras   che   chaschunan   fitg   pauca   lavur   spezialmain   simplas   pon   las autoritads giudizialas incassar ina taxa reducida u desister d'incassar ina taxa.

3 L'obligaziun da surpigliar ils custs per translaziuns tranter pliras linguas uffizialas d'ina autoritad giudiziala sa drizza tenor las disposiziuns da la Lescha da linguas dal chantun Grischun3).

4 Per custs che resultan suenter la terminaziun da la procedura vala l'artitgel 12 da l'Ordinaziun davart ils custs en proceduras administrativas4).

1.1. PROCEDURA DAVANT LAS AUTORITADS DA MEDIAZIUN

Art.  2 1 En ina procedura da mediaziun importa la taxa 100 fin 500 francs.

Procedura da mediaziun

1) DG 110.100 2) DG 320.100 3) DG 492.100 4) DG 370.120 * tabellas da las modificaziuns a la fin dal relasch

1

320.210

2 Sche l'autoritad da mediaziun prenda ina decisiun tenor l'artitgel 212 dal Cudesch da procedura civila5) u sch'ella fa ina proposta en dispitas da dretg patrimonial tenor l'artitgel 210 alinea 1 litera c dal Cudesch da procedura civila, importa la taxa 300 fin 3000 francs.

3 En proceduras che chaschunan fitg blera lavur po la taxa vegnir auzada fin al dubel da la taxa maximala.

1.2. PROCEDURAS DAVANT LA DRETGIRA REGIUNALA

Procedura ordinaria

Art.  3 1 En fatschentas che vegnan giuditgadas en ina procedura ordinaria, incassescha la dretgira ina taxa da decisiun da 3000 fin 30 000 francs.

2 En proceduras che chaschunan fitg blera lavur po vegnir incassada ina taxa da decisiun fin 100 000 francs.

Procedura simplifitgada

Art.  4 1 En fatschentas che vegnan giuditgadas da la derschadra singula u dal derschader singul en ina procedura simplifitgada, importa la taxa da decisiun 1000 fin 8000 francs.

2 Sche fatschentas da la procedura simplifitgada vegnan giuditgadas da la dretgira colleghiala, importa la taxa da decisiun 3000 fin 8000 francs.

3 En proceduras che chaschunan fitg blera lavur po la taxa da decisiun vegnir auzada fin al dubel da la taxa maximala.

Procedura summarica

Art.  5 1 En   proceduras   summaricas   davant   la   derschadra   singula   u   il   derschader   singul importa la taxa da decisiun 100 fin 5000 francs.

2 En proceduras che chaschunan fitg blera lavur po la taxa vegnir auzada fin al dubel da la taxa maximala.

3 Resalvadas restan las disposiziuns da l'Ordinaziun da taxas tar la Lescha federala davart la scussiun ed il concurs6).

Proceduras spezialas

Art.  6 1 Per   proceduras   spezialas   dal   dretg   matrimonial,   per   interess   dals   uffants   en fatschentas  dal  dretg  da  famiglia  e  per  proceduras  en  cas  d'in  partenadi  registrà incassescha la derschadra singula u il derschader singul ina taxa da decisiun da 1000 fin 5000 francs. Exceptadas da quai èn las proceduras summaricas.

5) CS 272 6) CS 281.35

2

320.210

2 Sche   la   chaussa   vegn   giuditgada   da   la   dretgira   colleghiala,   importa   la   taxa   da decisiun 3000 fin 8000 francs.

3 En proceduras che chaschunan fitg blera lavur po la taxa vegnir auzada fin al dubel da la taxa maximala.

4 En proceduras pervia da cuntravenziuns cunter scumonds giudizials importa la taxa da decisiun 100 fin 1000 francs.

Art.  7

Procedura senza decisiun materiala u senza motivaziun da la decisiun

1 Sch'ina   procedura   vegn   terminada   tras   in'enclegientscha, tras   ina renconuschientscha   u   tras   ina   retratga   u   sche   la   procedura   daventa   obsoleta   per auters motivs, vegn incassada ina taxa da decisiun reducida.

2 La taxa da decisiun vegn reducida per maximalmain la mesadad, sche las partidas desistan d'ina motivaziun suenter la communicaziun dal dispositiv da la decisiun.

Liquidaziun en cas evidents

Art.  8 1 En   cas   d'ina   liquidaziun   tenor   l'artitgel 70 alinea 3   da   la   Lescha   davart l'organisaziun giudiziala7) po la taxa da decisiun vegnir reducida.

Decisiuns spezialas en proceduras currentas

Art.  9 1 Per disposiziuns processualdirectivas e per mesiras preventivas cun adossament dals custs importa la taxa da decisiun 100 fin 5000 francs.

1.3. PROCEDURAS DAVANT LA DRETGIRA SUPERIURA

Sco suletta instanza chantunala

Art.  10 1 En chaussas che la Dretgira superiura giuditgescha sco suletta instanza chantunala, importa la taxa da decisiun 1000 fin 30 000 francs.

2 En cas che vegnan decidids en cumpetenza da derschadra singula u da derschader singul importa la taxa da decisiun 1000 fin 15 000 francs.

Sco instanza d'appellaziun

Art.  11 1 Sche   la   Dretgira   superiura   decida   sco   dretgira   colleghiala   en   proceduras d'appellaziun, incassescha ella ina taxa da decisiun da 1000 fin 30 000 francs.

2 En cas che vegnan decidids en cumpetenza da derschadra singula u da derschader singul importa la taxa da decisiun 1000 fin 15 000 francs.

7) DG 173.000

3

320.210

Sco instanza da recurs

Art.  12 1 Sche la Dretgira superiura decida sco dretgira colleghiala en proceduras da recurs, importa la taxa da decisiun da 500 fin 8000 francs.

2 En cas che vegnan decidids en cumpetenza da derschadra singula u da derschader singul importa la taxa da decisiun 500 fin 4000 francs.

3 Resalvadas restan las disposiziuns da l'Ordinaziun da taxas tar la Lescha federala davart la scussiun ed il concurs8).

Proceduras che chaschunan fitg blera lavur

Art.  13 1 En proceduras che chaschunan fitg blera lavur po vegnir incassada ina taxa da decisiun fin 100 000 francs.

Art.  14

Procedura senza decisiun materiala u senza motivaziun da la decisiun

1 Sch'ina   procedura   vegn   terminada   tras   in'enclegientscha, tras   ina renconuschientscha   u   tras   ina   retratga   u   sche   la   procedura   daventa   obsoleta   per auters motivs, vegn incassada ina taxa da decisiun reducida.

2 La taxa da decisiun vegn reducida per maximalmain la mesadad, sche las partidas desistan d'ina motivaziun suenter la communicaziun dal dispositiv da la decisiun.

Liquidaziun en cas evidents

Art.  15 1 Sch'il cas vegn liquidà en ina procedura tenor l'artitgel 38 alinea 3 da la Lescha davart l'organisaziun giudiziala9), po la taxa da decisiun vegnir reducida.

Decisiuns spezialas en proceduras currentas

Art.  16 1 Per disposiziuns processualdirectivas e per mesiras preventivas cun adossament dals custs importa la taxa da decisiun 100 fin 5000 francs.

1.4. PROCEDURA DA REVISIUN SCO ER EXPLICAZIUN E RECTIFICAZIUN

Revisiun

Art.  17 1 En ina procedura da revisiun vegnan incassadas taxas da decisiun entaifer il rom che vala per la decisiun che vegn revedida.

8) CS 281.35 9) DG 173.000

4

320.210

Explicaziun e rectificaziun

Art.  18 1 Per tractar dumondas d'explicaziun e da rectificaziun betg motivadas importa la taxa da decisiun 300 fin 2000 francs.

2. Indemnisaziun per dar perditga e per infurmaziuns en scrit

Indemnisaziun e spesas

Art.  19 1 Per lur interrogaziun, inclusiv lur custs per vegnir e per turnar, vegnan las perditgas indemnisadas cun 30 francs per ura.

2 Sch'ina perditga fa valair ina perdita da gudogn pli gronda, sto ella cumprovar quai.

L'indemnisaziun importa maximalmain 500 francs per di.

3 Las medemas tariffas valan per infurmaziuns en scrit da persunas privatas tenor l'artitgel 190 dal Cudesch da procedura civila10).

4 Sin dumonda vegnan pajadas a las perditgas spesas tenor il dretg chantunal da persunal.

10) CS 272

5

320.210

Tabella da las modificaziuns - tenor conclus

Conclus 02-01-2025

Entrada en vigur 01-01-2025

Element relasch

Modificaziun emprima versiun

Publicaziun en la CUL 2025-001

6

320.210

Tabella da las modificaziuns - tenor element

Element relasch

Conclus 02-01-2025

Entrada en vigur 01-01-2025

Modificaziun emprima versiun

Publicaziun en la CUL 2025-001

7